b'\n_START_ARTICLE_\nDomenico Nimis\n_START_PARAGRAPH_\nDomenico Nimis (tudi Nymesch, Nem\xc3\xbcsch, Deminis), italijanski kamnosek, deloval 1600~1650 v Ljubljani.\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani se prvi\xc4\x8d pojavi leta 1607, ko je za \xc5\xa1kofa T. Hrena izdelal krstni kamen za katedralo sv. Mohorja in Fortunata v Gornjem Gradu in kamnito znamenje na prelazu \xc4\x8crnivec po vzoru znamenja v \xc5\xa0martinu pri Kranju. Leta 1613 je izvr\xc5\xa1il kamnose\xc5\xa1ka dela za prezbiterij stolnice v Ljubljani; 1615 kamnose\xc5\xa1ka dela na Tran\xc4\x8di in \xc4\x8devljarskem mostu; 1634 se omenja v mestnih ra\xc4\x8dunskih knjigah; 1641 pritrdi \xc5\xbeelezno mre\xc5\xbeo v prezbiteriju stolnice v Ljubljani.'